CELEX: 32019D0783
Language: sk
Date: 2019-04-30 00:00:00
Title: Rozhodnutie Politického a bezpečnostného výboru (SZBP) 2019/783 z 30. apríla 2019 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2018/355 (BiH/28/2019)

16.5.2019   
               
               
                  SK
               
               
                  Úradný vestník Európskej únie
               
               
                  L 127/11
               
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2019/783
         z 30. apríla 2019
         o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2018/355 (BiH/28/2019)
         POLITICKÝ A BEZPEČNOSTNÝ VÝBOR,
         so zreteľom na Zmluvu o Európskej únii, a najmä na jej článok 38,
         so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6 ods. 1,
         keďže:
         
                     (1)
                  
                  
                     Podľa článku 6 ods. 1 jednotnej akcie 2004/570/SZBP Rada poverila Politický a bezpečnostný výbor (ďalej len „PBV“) prijímať príslušné rozhodnutia o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine (ďalej len „veliteľ ozbrojených síl EÚ“).
                  
               
                     (2)
                  
                  
                     PBV prijal 27. februára 2018 rozhodnutie (SZBP) 2018/355 (2), ktorým vymenoval generálmajora Martina DORFERA za veliteľa ozbrojených síl EÚ.
                  
               
                     (3)
                  
                  
                     Veliteľ operácie EÚ odporučil, aby bol ako nástupca generálmajora Martina DORFERA za nového veliteľa ozbrojených síl EÚ od 26. júna 2019 vymenovaný brigádny generál Reinhard TRISCHAK.
                  
               
                     (4)
                  
                  
                     Vojenský výbor EÚ vyjadril súhlas s odporúčaním veliteľa operácie EÚ 18. marca 2019.
                  
               
                     (5)
                  
                  
                     Rozhodnutie (SZBP) 2018/355 by sa preto malo zrušiť.
                  
               
                     (6)
                  
                  
                     V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Európskej únie s obrannými dôsledkami.
                  
               
                     (7)
                  
                  
                     Európska rada prijala v Kodani 12. a 13. decembra 2002 vyhlásenie, v ktorom sa uvádza, že dojednania „Berlín plus“ a ich vykonávanie sa budú vzťahovať len na tie členské štáty Únie, ktoré sú tiež buď členmi NATO, alebo členmi programu „Partnerstvo za mier“, a ktoré následne uzavreli dvojstranné bezpečnostné dohody s NATO,
                  
               PRIJAL TOTO ROZHODNUTIE:
         
            Článok 1
            Brigádny generál Reinhard TRISCHAK sa týmto od 26. júna 2019 vymenúva za veliteľa ozbrojených síl EÚ pre vojenskú operáciu Európskej únie v Bosne a Hercegovine (operácia ALTHEA).
         
         
            Článok 2
            Rozhodnutie (SZBP) 2018/355 sa týmto zrušuje.
         
         
            Článok 3
            Toto rozhodnutie nadobúda účinnosť 26. júna 2019.
         
         
            V Bruseli 30. apríla 2019
            
               
                  Za Politický a bezpečnostný výbor
               
               
                  predsedníčka
               
               S. FROM-EMMESBERGER
            
         
         
            (1)  Ú. v. EÚ L 252, 28.7.2004, s. 10.
         
            (2)  Rozhodnutie Politického a bezpečnostného výboru (SZBP) 2018/355 z 27. februára 2018 o vymenovaní veliteľa ozbrojených síl EÚ pre vojenskú operáciu Európskej únie v Bosne a Hercegovine a zrušení rozhodnutia (SZBP) 2017/682 (BiH/26/2018) (Ú. v. EÚ L 68, 12.3.2018, s. 12).